એ કયારેક એમેઝોનનાં પ્રગાઢ વર્ષાવનોમાં ફૂંક મારીને આગ પેટાવતો હોય કે પછી ઝેરીલા સાપ પકડતો હોય, એ ક્યારેક સહારા કે ગોબીના વિશાળ રણમાં કોઈ વિચિત્ર પ્રકારનાં કરોળીયા ખાતો હોય, એ ક્યારેક હિમાલય અને આલપ્સનાં ઉંચા ઉંચા પર્વતો ઉપર દોરડાની મદદથી કે પછી દોરડાની મદદ વિના ચડતો કે ઉતરતો નજરે પડે, તો એ ક્યારેક મધદરીયે હિંસક શાર્કોને માછલી બતાવી દોડાવતો કે પછી મગરોનાં ઝૂંડ વચ્ચેથી નદી તરીને નીકળતો પણ જોવા મળે…એ દરેક વખતે આપણને અસલામત પરીસ્થિતિઓમાં કેવળ શ્રદ્ધાનાં સહારે શી રીતે જીવવું એ જ શીખવતો હોય…એ આખી દુનિયાનાં લોકલાડીલા સાહસિકનું નામ બીઅર ગ્રીલ્સ અને આપણે તેને ડીસ્કવરી ચેનલની ‘Man vs Wild’ ચેનલ ઉપર રસપૂર્વક અને ક્યારેક તો આંખો ફાડીને નિહાળ્યો છે.